Omnibus presentes litteras inspecturis, officialis curie decani Autissiodorensis salutem in Domino. Notum facimus universis quod in nostra presentia constituti Leo aurifaber maritus Florie Piparie, ex una parte, et Petrus Didaut frater dicte Florie ex altera, recognoverunt se esse partitos et divisos de quadam societate que diu extiterat inter ipsos. Recognoverunt etiam quod ita erat ordinatum inter ipsos: quod dictus Petrus solveret creditoribus omnia debita que in dicta societate contracta erant a dicto Petro et non alia debita, exceptis debitis de Bituris et de Corbigniaco, que dictus Leo debet reddere; et haberet dictus Petrus omnia debita et omnia mobilia que debentur societati ubicumque essent; et quod dictus Leo recederet dicto Petro viginti sex libras turonenses, hiis terminis: videlicet in quindena Nativitatis Beati Johannis-Baptistæ tres decem libras, et in octabas Assumptionis Beate Marie tres decim libras, sex autem libre que sunt ultra dictas viginti libras sunt, de duodecim libris quas Guillelmus quondam eorum socius debebat, eidem Petro; et de utensilibus communibus inter ipsos que habebat dictus Leo, quilibet partem suam habebit equaliter. De operatorio autem quod est apud Autissiodorum ita ordinatum est: quod dictus Petrus inde habebit et tenebit quicquid juris habebant dicti Leo et Floria, et censam salvet pro utraque parte. Ita tamen quod si dictus Leo de Bituris redierit, et in dicto operatorio operari voluerit, in eo posset operari, et solveret medietatem tocius cense. Et propter ista pacta et conventiones ipsi Petrus et Leo et uxores eorum de omnibus in perpetuum se mutuo quittaverunt, per fidem prestitam, promittentes quod contra quittationem istam per se vel per alium non venient in futurum. Hec alter alterum seu alterius uxorem aut liberos super hiis de cetero molestabit. Si autem dictum Leonem contingeret deficere in solutione predictarum vigniti sex librarum, terminis prenotatis, conventiones predicte et quittationes nulle essent. Nec dictus Petrus, occasione predictarum conventionum dicto Leoni in aliquo teneretur. Actum anno Domini M° ducentesimo tricesimo sexto, mense junio.